text: 
  " Jeg synes, det er flot, at Stefan Rasmussen får denne fornemme 
  udmærkelse for sin indsats. Det er absolut noget at være stolt over, 
  " siger formanden for Dansk Pilotforening, Eigil Kragh.
  
  Prisen for Stefan Rasmussens flotte indsats ved nødlandingen er dog, 
  at han med stor sandsynlighed aldrig kommer til at sidde ved roret i
   et cockpit mere, fordi han ikke føler sig parat til igen at tage 
  ansvaret for flypassagerer. Men det behøver Stefan Rasmussen ikke ærgre
   sig økonomisk over.
  
  Han er nemlig  -  ligesom alle andre SAS-piloter  -  dækket ind af 
  forsikringer, og det er ikke småpenge, Stefan Rasmussen kan se frem 
  til, hvis hans flycertifikat bliver inddraget af de danske 
  luftfartsmyndigheder.
  
  CERTIFIKATET FORSIKRET
  
  For det første får han en halv million kroner i en engangssum, fordi
   han er dækket ind under det, der hedder " loss of license " ( 
  tab af certifikat ). Denne engangssum kommer til udbetaling hos enhver
   dansk SAS-pilot, der mister sit certifikat af medicinske grunde.
  
  
  
  